36. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 13 της 30 Δεκ. 1988/5 Ιαν. 1989 (ΦΕΚ Α΄ 5) Σύσταση Παραρτήματος Υπηρεσίας Ελέγχου Διακίνησης Αγαθών (ΥΠΕΔΑ) στη πόλη της Κέρκυρας και τροποποίηση διατάξεων του Π.Δ. 284/1988 «Οργανισμός Υπουργείου Οικονομικών» (Α΄ 128). Έχοντας υπόψη: Ι.α.Του άρθρ. 28 του Νόμ. 1563/1985 (ΦΕΚ 151/Α΄) β.Του άρθρ. 17 πρ. 1 του Νόμ. 1320/83 (ΦΕΚ 6/Α΄). γ.Του άρθρ. 24 παρ. 5 του Νόμ. 1558/85 (ΦΕΚ 137/Α΄). ΙΙ.Τη γνωμοδότηση 776/88 του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης και Οικονομικών, αποφασίζουμε: Άρθρ.1.-1.Συνιστάται Παράρτημα Υπηρεσίας Ελέγχου Διακίνησης Αγαθών (ΥΠΕΔΑ), που θα λειτουργεί σε επίπεδο αυτοτελούς τμήματος, με τίτλο «Παράρτημα ΥΠΕΔΑ Κέρκυρας», καθ’ ύλη αρμοδιότητα την οριζόμενη από το άρθρ. 82 του Π.Δ. 284/88 (ΦΕΚ 128/Α) και κατά τόπο αρμοδιότητα την περιφέρεια του Νομού Κερκύρας που αποσπάται από την κατά τόπο αρμοδιότητα του Παραρτήματος Ιωαννίνων. 2.Το κατά την προηγούμενη παράγραφο συνιστώμενο παράρτημα τίθεται σε λειτουργία με απόφαση του Υπουργού των Οικονομικών, που εκδίδεται κατά τις διατάξεις του άρθρ. 28 του Νόμ. 1563/ 1985. Άρθρ.2.-1.(Αντικαθίστανται τα εδάφ. ζ, η και θ της παρ. 1 άρθρ. 83 Π.Δ. 284/1988, ΦΕΚ Α΄ 128, ανωτ. σελ. 58,193). 2.(Προσθέτεται παρ. 3 στο άρθρ. 83 Π.Δ. 284/1988, ΦΕΚ Α΄ 128, ανώτ. σελ. 58,193). 3. (Αντικαθίσταται το άρθρ. 94 Π.Δ. 284/1988, ΦΕΚ Α΄ 128, ανωτ. σελ. 58,193). 4.(Αντικαθίσταται η παρ. 9 άρθρ. 139 Π.Δ. 284/1988, ΦΕΚ Α΄ 128, ανωτ. σελ. 58,193). 5.(Αντικαθίσταται η παρ. 1 άρθρ. 153 Π.Δ. 284/1988, ΦΕΚ Α΄ 128, ανωτ. σελ. 58,193). 